stanford-oval/wikipedia huggingface dataset:
יותר ממה שמגיע לי
הפקת הסרט > מוזיקה

את המוזיקה לסרט הלחינו אסא רביב ותום מאירה ארמוני. השיר "בדרך אל הים", שנכתב על ידי שלומי ברכה ובוצע על ידי להקת משינה כסינגל ובאלבומם "גבירותי ורבותי: משינה", מופיע בגוף הסרט ובסיום. בסרט מבצע אותו שמעון (יעקב זדה דניאל) לאחר שהוא מספר לתמרה ולפנחס שהייתה לו להקה לפני שחזר בתשובה ומדגים לפנחס כיצד לנגן את הליווי לשיר באורגן של פנחס. בסיום הסרט, על רקע הכתוביות, מבוצע השיר על ידי תום מאירה ארמוני ואסא רביב.
קבלת הסרט

הסרט הוקרן לראשונה בקיץ 2021, במסגרת פסטיבל ירושלים לקולנוע במסגרת "תחרות חג'ג' לקולנוע ישראלי עלילתי". הסרט זכה בפרס התסריט בפסטיבל. הסרט היה מועמד בשש קטגוריות לפרס אופיר ב-2021. בין היתר, פרס הבמאי (פיני טבגר), פרס השחקנית (אנה דוברוביצקי), פרס השחקן (מיכה פרודובסקי), פרס שחקן המשנה (יעקב זדה דניאל) ופרס התסריט (פיני טבגר).
קבלת הסרט > ביקורת

מבקר הקולנוע רון פוגל מעניק לסרט ציון של ארבעה מתוך חמישה כוכבים תחת הכותרת "אמין ומרגש". לדעתו התמה המרכזית בסרט היא "קשיי קליטה, על ניסיונות להשתלבות בחברה שאינה סובלנית ועל אנשים אבודים שמסרבים להאמין שדבר טוב יכול לפגוש אותם בחייהם."
בצפייה ראשונה, דעתו של מבקר הקולנוע שמוליק דובדבני על הסרט היא חיובית והוא סבור שנושאיו העיקריים הם זרותם של מהגרים מברית המועצות לשעבר, והמתח שבין דת וחילוניות. בצפייה שנייה הוא רואה פן נוסף שבו עוסק הסרט והוא "התשוקה אל דמות האב הנעדר". דובדבני מסכם את ביקורתו השנייה: "סרטו של טבגר הוא דרמה קטנה ואינטימית שנוגעת בכמה נושאי ליבה בחברה הישראלית מבלי להפוך את הדיון בהם לפשטני ודידקטי."
המבקר זוהר אורבך סבור כי "זהו סיפור יפה (וקצת אוטוביוגרפי) על התבגרות, משפחה, והצורך בתחושת שייכות אמיתית. ואמנם האופי שלו ריאליסטי ומחוספס, אבל יש בו גם חסד". הוא מזהה שני קווי עלילה דומיננטיים: לקיחת האחריות של הגיבור הילד על חייו, והרומן הלא-באמת-אפשרי של האם והשכן החסיד..
מעבר לבמאי, אותו היא משבחת על סירובו לעשות סנטימנטליזציה לדמויות גיבוריו, דבר ההופך אותן לחיות פי כמה, משבחת מבקרת הסרטים של הג'רוזלם פוסט, חנה בראון, את עבודת המשחק של הכוכבים: "שלושת השחקנים נותנים הופעות טבעיות ביותר, לא ראוותניות, שיישארו בתודעתכם הרבה אחרי שהסרט יסתיים".
הערות שוליים

↑  Pinhas, באתר חברת ההפקה ריבה פילם פרודוקציון, 2021 (בגרמנית)
1 2  Behind the Screens: More Than I Deserve Milwaukee Jewish Film Festival 2022, סרטון באתר Vimeo,‏ 14 בספטמבר 2022 (באנגלית)
1 2  Hana Brown, Director Pini Tavger on the life behind Israeli film 'More Than I Deserve' - interview, ג'רוזלם פוסט, 11 בפברואר 2023 (באנגלית)
1 2  שמוליק דובדבני, שחיינים חטובים והקריירה החדשה של פיני טבגר: נחתמה התחרות הישראלית בפסטיבל ירושלים, באתר ynet, 31 באוגוסט 2021
1 2  רון פוגל, ‏יותר ממה שמגיע לי - "סרט רגיש על קשיי קליטה ועל היחס לאחר", באתר "סרט"
1 2  יותר ממה שמגיע לי, באתר פסטיבל ירושלים לקולנוע, אוגוסט 2021
↑   יותר ממה שמגיע לי, קדימון הסרט  באתר יוטיוב, 23 בינואר 2023
1 2  Hana Brown, 'More than I Deserve' tells a very Israeli story - review, ג'רוזלם פוסט, 8 בפברואר 2023 (באנגלית)
↑  ציוץ טוויטר של "הקופסה", 8 בפברואר 2023
↑  שמוליק דובדבני, "יותר ממה שמגיע לי": סיפור התבגרות מורכב ויפה על החיפוש אחר דמות אב, באתר ynet, 13 בפברואר 2023
↑  זוהר אורבך, ‏לא רק המציאות, אלא גם מה שהיא יכולה להיות, באתר ‏מאקו‏, 12 בפברואר 2023
ביילי (מתאבקת)

| --- | --- |

ביילי, דצמבר 2016
 לידה:  15 ביוני 1989 (בת 35) ניוארק, קליפורניה, ארצות הברית
 שם במה:  ביילי דווינה רוז
 שם לידה:  Pamela Rose Martinez 
 משקל:  54 ק"ג
 גובה:  1.68 מטר
 מקום מגורים:  סן חוזה, קליפורניה, ארצות הברית
 לאום:  אמריקאי
 קריירה מקצוענית:  אפריל 2008 – הווה (כ־16 שנים)
 מאמנים:  ג'ייסון סטיילס
 ליגות:  WWE
 תרגילי סיום:  ביילי טו בלי רוס פלנט
 
ביילי (נולדה בשם פמלה רוז מרטינז; באנגלית: Pamela Rose Martinez; נולדה ב-15 ביוני 1989) היא מתאבקת אמריקאית, המופיעה בארגון ההיאבקות WWE, בתוכנית הדגל Raw.
תחילת קריירת ההיאבקות

מרטינז נכחה במופעי היאבקות של ארגון מקומי בצפון קליפורניה בשם Big Time Wrestling מאז שהייתה בת 11. את הקריירה החלה בגיל 18 בחודש אפריל של שנת 2008 כשהיא מתאמנת בארגון זה תחת השגחתו של המאמן ג'ייסון סטיילס. את קרב הבכורה הרשמי שלה ערכה חמישה חודשים לאחר מכן. בזירות של הארגונים העצמאיים התאבקה מרטינז בשם דווינה רוז. רוז התאבקה בארגון המקומי בין השנים 2008 ל-2012. בשנה האחרונה שלה היא הרחיבה את אופקיה כאשר היא מתאבקת במופעי היאבקות של ארגונים אחרים כמו NWA Championship Wrestling מהוליווד ו-Shine Wrestling שידוע בתור ארגון המיועד למתאבקות בלבד.
את המנטורית שלה, סרינה דיב, פגשה רוז באוקטובר 2010 כאשר הם התאבקו ביחד בקרב זוגות. שנה לאחר מכן רוז ערכה את הופעת הבכורה שלה בארגון המשמש כארגון "אחות" של Shine (שגם הוא מיועד למתאבקות בלבד), בשם Shimmer Women Athletes, כאשר היא מתערבת בעלילת הריב של סרינה נגד פורטיה פרז וניקול מת'יוז. לאחר שהנחילו לה ארבעה הפסדים, את ניצחון הבכורה שלה בארגון השיגה כאשר היא מאחדת כוחות עם מיה יים לקרב זוגות נגד מלאני קרוז ומנה ליברה. את ניצחון היחידים שלה שיגה מעט לאחר מכן בקרב משולש נגד צ'רי בומב וריה אוריילי.
קריירת היאבקות מקצועית > אלופת הנשים של Raw‏ (2016–2017)

ב-24 ביולי באירוע באטלגראונד, ביילי ערכה את הופעת הבכורה שלה ברוסטר הראשי ובזירה כחלק מהשותפה המסתורית של חברתה סשה בנקס נגד פלייר ודנה ברוק. ב-22 באוגוסט בפרק של התוכנית Raw, ביילי הוצגה כמתאבקת החדשה של התוכנית על ידי המנהל מיק פולי, כאשר היא מתעמתת עם אלופת הנשים של התוכנית, שארלוט, שמסרבת בכל תוקף וזורקת למערכה את החניכה שלה, דנה ברוק, לקרב במקומה, שאותה ביילי ניצחה. באירוע התנגשות של אלופים ביילי לא הצליחה לזכות בתואר לאחר קרב משולש נגד שארלוט וסשה בנקס. מכאן ואילך היא התעמתה עם דנה ברוק. ברוק ניצחה אותה בתוכנית של ה-10 באוקטובר, אך ביילי הצליחה לנצח אותה שבוע מאוחר יותר. ב-24 באוקטובר ברוק תקפה את ביילי לאחר קרב הורדת ידיים, מה שהוביל לקרב ביניהן באירוע "גיהנום בכלוב", קרב שאותו ביילי יצאה עם ידה על העליונה.
ב-31 באוקטובר ביילי הוצגה כחלק מהנבחרת של Raw נגד סמאקדאון באירוע סדרת ההישרדות, ובאותו הקרב נשארה אחרונה בזירה ביחד עם שארלוט ולאחר הקרב שאותו ביילי ניצחה בעבור Raw לאחר שהצמידה את בקי לינץ', תקפה שארלוט את ביילי. ב-2 בינואר 2017 ביילי ניצחה את ניה ג'קס כדי להיות הטוענת לכתר ואיתגרה את שארלוט לקרב על התואר ברויאל ראמבל, אך לא הצליחה לזכות בו. היא השיגה את הקרב החוזר שלה לאחר שניצחה בקרב שלוש על שלוש עם סזארו ושיימוס את שארלוט, לוק גאלוס וקרל אנדרסון כשהיא בעצמה מצמידה את אותה שארלוט. שבועיים לאחר מכן בפרק של התוכנית Raw, ביילי זכתה בתואר והפכה בפעם הראשונה לאלופת הנשים של Raw לאחר עזרה קטנה מחברתה סשה בנקס אשר תקפה את שארלוט עם הקביים שלה במכה בבטנה של האלופה באמצע מהלך ההכנעה שלה. באירוע פאסטליין, ביילי שמרה את התואר שלה נגד פלייר, כך שזהו היה ההפסד הראשון של פלייר באירוע שלם וצפה. ברסלמניה 33, בפעם הראשונה שביילי הופיעה במסגרת אירוע הרסלמניה, היא שמרה על תוארה מול שארלוט פלייר, סשה בנקסוניה ג'קס בקרב הדחות מרובע. באירוע פייבאק, שנערך ב-30 באפריל, ביילי הפסידה לבליס בקרב על התואר, מה שסיים את תקופת כהונתה לאחר 76 ימים. ב-4 ביוני במסגרת האירוע חוקי אקסטרים, ביילי נכשלה בניסיונה להשיג את התואר בחזרה בקרב מקל במבוק. ביולי 2017, ביילי שוב הפכה לטוענת לכתר מול בליס באירוע סאמרסלאם, אך ביילי סבלה מפריקת כתף אשר הותירה אותה בלי יכולת להתחרות. ביילי חזרה מפציעתה ב-18 בספטמבר בפרק של התוכנית Raw על מנת לעזור לסשה בנקס לנצח את בליס וג'קס. שישה ימים לאחר קיום האירוע ללא רחמים, היא הפסידה בקרב על האליפות נגד בליס, בנקס, ג'קס ואמה.
קריירת היאבקות מקצועית > החיבור עם בנקס (2017–2019)

באירוע סדרת ההישרדות, שנערך ב-19 בנובמבר 2017, ביילי הייתה שוב חלק מקבוצת Raw, בקרב ההדחות המסורתי 5 נגד 5, ובו היא הודחה על ידי טמינה. בשלהי אותה השנה, ביילי, יחדיו עם סשה בנקס ומיקי ג'יימס, התחילו יריבות עם קבוצת אבסולושן (פייג', סוניה דוויל ומנדי רוז) מה שהוביל לקרבות שונים של יחידים וקבוצות, שניצחו ברובם קבוצת אבסולושן. ב-28 בינואר 2018 במסגרת אירוע הרויאל ראמבל, ביילי נכנסה כמספר ה-29 והלפני האחרון בקרב הרויאל ראמבל המסורתי, אך הודחה במהרה על ידי חברתה הטובה, סשה בנקס. כמה שבועות לאחר מכן, באירוע תא ההדחות, ביילי לקחה חלק בקרב תא ההדחות הראשון של הנשים, אך הודחה על ידי אלכסה בליס, לאחר שבנקס דחפה אותה מדלת ההדחות.
במופע המקדים לאירוע רסלמניה 34, ביילי השתתפה בקרב מרובה משתתפות ובו היא נקמה בבנקס והדיחה אותה. ביילי הייתה האחרונה שהודחה, כשהמנצחת באותו הקרב הייתה נעמי. ב-26 במרץ בפרק של Raw, לאחר שבועות של איבה, כולל את זה שביילי בגדה בבנקס במהלך הקרבות שלהן, ביילי ובנקס רבו מאחורי הקלעים והיו צריכים להפריד כוחות. ביילי ובנקס התמודדו אחת נגד השנייה באמצע חודש אפריל, אך הקרב הסתיים ללא הכרעה לאחר שקבוצת ה-Riott Squad (רובי ריוט, ליב מורגן ושרה לוגאן) תקפו אותן. באמצע שנת 2018, ביילי ובנקס המשיכו לתקוף אחת את השנייה, ולכן נאמר להן להיפגש עם יועצים כדי לשמור על החברות שלהן. בחודש יולי, השתיים התאחדו ונהפכו לצמד אשר הוכר יותר בשם Boss "N" Hug Connection ב-28 באוקטובר, ביילי לקחה חלק באירוע השלם וצפה הראשון אשר יועד רק לנשים, אבולושן, ובו היא התחרתה עם נטליה וסשה בנקס בניצחון על ליב מורגן, רובי ריוט ושרה לוגאן. באירוע סדרת ההישרדות, ביילי הייתה חלק מקבוצת Raw, כשבקרב זה היא הודחה כתוצאה מספירת חוץ לאחר קטטה עם סוניה דוויל מחוץ לזירה. באירוע הרויאל ראמבל, שנערך ב-27 בינואר 2019, ביילי התחרתה בקרב הרויאל ראמבל, שבו היא נכנסה כמספר ה-27, אך הודחה על ידי שארלוט פלייר וניה ג'קס.
ב-17 בפברואר באירוע תא ההדחות, ביילי ובנקס ניצחו בקרב תא ההדחות להכתרת הזוכות הראשונות באליפות זוגות הנשים של ה-WWE; בקרב זה, הן הדיחו אחרונות את סוניה דוויל ומנדי רוז. באירוע פאסטליין, ביילי ובנקס ניצחו את ניה ג'קס וטמינה וכתוצאה מכך שמרו על חגורות האליפות. ברסלמניה 35, שנערך ב-7 באפריל, ביילי ובנקס הפסידו את התואר ל-The IIconics (פייטון רויס ובילי קיי) בקרב אשר כלל בנוסף את נטליה ובת' פינקס וטמינה וניה ג'קס, הפסד שקטע תקופת כהונה של 46 ימים כאלופות. ב-15 באפריל, ארגון ה-WWE הפיץ סרטון, שבו סשה בנקס לא עונה לשיחות של ביילי.
קריירת היאבקות מקצועית > מודל לחיקוי (2020–2021)

באירוע סדרת ההישרדות, ביילי שימשה כקפטנית של קבוצת סמאקדאון בקרב ההדחות המסורתי בין המותגים, שבו היא הודחה על ידי פייטון רויס. לאחר מכן, ביילי פתחה ביריבות עם ביאנקה בלאייר לאחר שביילי ניצחה אותה ב-18 בדצמבר, בפרק של התוכנית סמאקדאון. לעומת זאת, ביילי הפסידה לאותה בלאייר שישה שבועות לאחר מכן, ב-29 בינואר בפרק של התוכנית סמאקדאון. באירוע רויאל ראמבל, שנערך ב-31 בינואר, ביילי נכנסה לקרב הרויאל ראמבל המסורתי כמספר הראשון, אך הודחה על ידיי ביאנקה בלאייר. לאחר שכשלה לזכות בקרב הרויאל ראמבל, ביילי ניצחה את ליב מורגן ב-5 בפברואר ואת רובי ריוט ב-12 בפברואר בפרקים של התוכנית סמאקדאון. בלילה השני של רסלמניה 37, ביילי דיברה בחוסר כבוד למנחי האירוע, האלק הוגאן וטייטוס אוניל, עד שהתאומות בלה (ברי בלה וניקי בלה) הכו אותה. בחודשים הבאים ביילי המשיכה להתחרות נגד אלופת הנשים של סמאקדאון, ביאנקה בלאייר, באירועי השלם וצפה רסלמניה באקלאש וגיהנום בכלוב, בהם היא לא הצליחה לזכות בחגורת אליפות זו. ביילי הייתה אמורה להתמודד מול ביאנקה בלאייר על התואר של האחרונה באירוע כסף בבנק, אך ב-8 ביולי, הארגון הודיע שביילי סבלה מפציעה ברצועה הצולבת הקדמית לאחר שהתאמנה באורלנדו, פציעה אשר השביתה אותה לתקופה של תשעה חודשים.
קריירת היאבקות מקצועית > הפסקה ו-Damage CTRL (2021–היום)

ב-30 ביולי 2020 באירוע סאמרסלאם, ביילי חזרה לאחר שנה שלא התאבקה, כשכרתה ברית עם איאו סקיי (ידועה בעבר כאיאו שיראי) ודקוטה קאי בעודן מתעמתות עם ביאנקה בלאייר, לאחר שהגנה על חגורת האליפות שלה נגד בקי לינץ', כאשר ביילי חידשה את היריבות שלהן וחזרה למותג Raw. ב-8 באוגוסט בפרק של התוכנית Raw, סקיי, קאי וביילי איתגרו את בלאייר, אלכסה בליס ואסקה לקרב באירוע Clash at the Castle, כשאתגר זה נענה בחיוב. באירוע זה, שהתקיים ב-3 בספטמבר, ביילי, קאי וסקיי, שהוכרו יחדיו תחת השם Damage CTRL, ניצחו את בלאייר, בליס ואסקה. ב-6 בספטמבר בפרק של התוכנית Raw, ביילי איתגרה את בלאייר לקרב סולמות על אליפות הנשים של Raw באירוע חוקי אקסטרים, ובלאייר הסכימה. באירוע זה, שהתקיים ב-8 באוקטובר, ביילי לא הצליחה לזכות באליפות. באירוע היהלום שבכתר, שנערך ב-5 בנובמבר, ביילי לא הצליחה לזכות באליפות שוב פעם בקרב האישה שעומדת אחרונה.
חיים אישיים

מרטינז מאורסת למתאבק בשם ארון סולו. מרטינז ציינה שחלק מהמתאבקים והמתאבקות שהשפיעו עליה היו רנדי סאבאג', הרוק, ג'ף ומאט הארדי, אדי גררו, ברט הארט, טריפל H, ליטה, ויקטוריה ואייבורי.
אליפויות והישגים

הישגים במגזין רולינג סטון
קרב השנה של NXT‏ (2015)  - נגד סשה בנקס באירוע NXT TakeOver: Brooklyn‏
פיוד השנה על התואר של NXT‏ (2015) -  - נגד סשה בנקס על אליפות הנשים של NXT‏
הישגים במגזין ההיאבקות Pro Wrestling Illustrated - PWI
PWI דירג אותה במקום ה-5 מתוך 50 המתאבקות הטובות ביותר לשנת 2016 ולשנת 2017
קרב השנה של שנת 2015 נגד סשה בנקס באירוע NXT TakeOver: Respect‏
המתאבקת הכי מעוררת השראה לשנת 2015 ו-2016
הישגים במגזין הספורט Sports Illustrated
דורגה במקום ה-6 מתוך 10 המתאבקות הטובות ביותר של השנה (2020)
הישגים בארגון ההיאבקות World Wrestling Entertainment - WWE
אליפות הנשים של ה-WWE (פעמיים)
אליפות הנשים של סמאקדאון (פעמיים)
אליפות זוגות הנשים של ה-WWE (פעמיים)  - ביחד עם סשה בנקס
מחזיקת מזוודת "כסף בבנק" (2019)
רויאל ראמבל (2024)
אליפות הנשים של NXT (פעם אחת)
אלופת הטריפל קראון הראשונה
אלופת הגראנד סלאם הראשונה
פרסי סוף השנה של NXT (פעמיים)
מתאבקת השנה (2015)
קרב השנה (2015) - נגד סשה בנקס באירוע NXT TakeOver: Brooklyn‏
פרס הסלאמי (פעמיים)
סופרסטאר השנה ברשתות החברתיות (2020)
בגידת השנה (2020)  - התקיפה על סשה בנקס בתוכנית סמאקדאון (4 בספטמבר)
הישגים במגזין ההיאבקות Wrestling Observer Newsletter - WON
מתאבקת השנה (2020)
המתאבקת המשתפרת של השנה (2015)
הפיוד הגרוע של השנה (2018) - נגד סשה בנקס
רויאל ראמבל (2020)

| רויאל ראמבל (2020)>  הפוסטר הרשמי של האירוע בכיכובם של מגוון מתאבקים.מידע |
| --- | --- | --- |
ארגון: WWE
מותג (ים): Raw סמאקדאון
תאריך: 26 בינואר 2020
עיר: יוסטון, טקסס
אולם: מינוט מייד פארק
מספר צופים: 42,715
שיר (י) הנושא: "Rumble" בביצוע Zayde Wolf
סדרת אירועי שלם וצפה של ה-WWE
| Worlds Collide | רויאל ראמבל (2020) | :NXT TakeOverPortland |
סדרת אירועי רויאל ראמבל
| 2019 | רויאל ראמבל (2020) | 2021 |
רויאל ראמבל (2020) היה אחד מאירועי השלם וצפה של ארגון ההיאבקות האמריקאי, ה-WWE, ששודר בערוץ של ה-WWE Network. האירוע כלל את שני המותגים (Raw וסמאקדאון) ונערך ב-26 בינואר 2020, באולם מינוט מייד פארק שביוסטון, טקסס. האירוע היה האירוע ה-33 בסדרת אירועי רויאל ראמבל.
שמונה קרבות התנהלו באירוע, כולל שניים שהתקיימו במופע המקדים לאירוע. בקרב המרכזי, דרו מקינטייר ניצח בקרב הרויאל ראמבל של הגברים, בעוד ששארלוט פלייר ניצחה בקרב הרויאל ראמבל של הנשים. עוד ברשימת הקרבות, "השד" בריי וויאט ניצח את דניאל בריאן בקרב רצועה ושמר על האליפות האוניברסלית, רומן ריינס ניצח את המלך קורבין בקרב ספירות בכל מקום, ובקי לינץ' ניצחה את אסקה בהכנעה ושמרה על אליפות הנשים של Raw. האירוע כלל גם את חזרתו של אדג', שהתאבק בפעם האחרונה בשנת 2011, כשהודיע על פרישה בשל פציעת צוואר.
הפקה > רקע

הרויאל ראמבל הוא אירוע שלם וצפה שנתי, המופק על ידי ה-WWE במתכונת של חודש ינואר מאז שנת 1988. הוא אחד מארבעת אירועי השלם וצפה המקוריים של הארגון, לצד רסלמניה, סאמרסלאם וסדרת ההישרדות; אירועים המכונים "ארבעת הגדולים". שם האירוע נקרא על שם קרב הרויאל ראמבל המסורתי, שהוא מעין קרב באטל רויאל משופר, שבו המשתתפים בקרב נכנסים אליו בזמנים שונים בניגוד לקרב באטל רויאל רגיל, שבו כל המשתתפים נמצאים בזירה מהתחלה. בדרך כלל, גם קרב הרויאל ראמבל של הגברים וגם של הנשים כוללים 30 משתתפים. כמיטב המסורת, המנצח/ת בקרב הרויאל ראמבל של הגברים והנשים קיבל/ה הזדמנות להתחרות על תואר אליפות לבחירתו/ה באירוע רסלמניה 36. למנצח ברויאל ראמבל של הגברים הייתה האפשרות לבחור בין האליפות האוניברסלית של Raw לבין אליפות ה-WWE של סמאקדאון. למנצחת ברויאל ראמבל של הנשים הייתה האפשרות לבחור בין אליפות הנשים של Raw לבין אליפות הנשים של סמאקדאון.
הפקה > עלילות

האירוע כלל קרבות שנבעו מעלילות מתוסרטות גם מ-Raw וגם מסמאקדאון.
הפקה > עלילות > Raw

בעוד שאליפות ה-WWE מוגנת כל שנה באירוע הרויאל ראמבל, ב-6 בינואר 2020 בתוכנית Raw, נודע שקרב על אליפות ה-WWE לא יתקיים באירוע. במקום זאת, מכיוון שהרגיש שאין לו מתחרה ראוי שיתחרה מולו על התואר, אלוף ה-WWE, ברוק לסנר, החליט שהוא נכנס לקרב הרויאל ראמבל כמספר 1. חוקי הקרב נשארו כמו שהם, אף על פי שלסנר החזיק באחת מאליפויות העולם, כשהזוכה בקרב הרויאל ראמבל יכול לבחור לקבל הזדמנות על אחת מחגורות האליפות באירוע רסלמניה 36. ב-20 בינואר, הנציג של לסנר, פול היימן, הזכיר לאוהדים את הפרס לזוכה בקרב הרויאל ראמבל, אך חזר על דבריו בעבר ואמר שאין מתחרה ראוי מספיק כדי שיתחרה מול לסנר בקרב המרכזי של רסלמניה. בדברים אלו הוא רמז על כך שאם לסנר ינצח, הוא ימנע מהמשתתפים האחרים בקרב את פרס זה.
באירוע TLC: שולחנות, סולמות וכיסאות, הקבוקי ווריורס (אסקה וקיירי סיין) הגנו בהצלחה על אליפות זוגות הנשים של ה-WWE נגד אלופת הנשים של Raw, בקי לינץ' ושארלוט פלייר במסגרת קרב TLC: שולחנות, סולמות וכיסאות. לילה לאחר מכן בתוכנית Raw, בקי לינץ', רואיינה מאחורי הקלעים בנוגע להפסדה. היא טענה שהיא לא הייתה עצמה במהלך החודשים האחרונים והרגישה שההנהלה הכניסה אותה לקרבות זוגות בכוונה למנוע ממנה להתחרות נגד אסקה בקרב יחידים, מחשש שתפסיד לה את התואר. עוד ציינה שהיא לעולם לא הצליחה לנצח את אסקה ובכוונתה לשנות זאת. שבוע לאחר מכן, לינץ' איתגרה את אסקה לקרב על אליפות הנשים של Raw. אסקה נענתה לאתגר בחיוב והקרב ביניהן הפך רשמי לאירוע הרויאל ראמבל.
במופע המקדים לאירוע TLC, הומברטו קאריו ניצח את אנדרדה. לילה לאחר מכן בתוכנית Raw, השניים היו אמורים להשתתף בקרב גאונטלט אשר קבע את זהות המועמד לאליפות ארצות הברית של ריי מיסטריו. קאריו העפיל לשלב הגמר בו התחרה נגד אנדרדה, שלא הופיע בעת השמעת מוזיקת הכניסה שלו. במקום זאת, אנדרדה תקף את קאריו מאחור ולאחר מכן ביצע עליו את מהלך ההאמרלוק DDT על הרצפה החשופה מחוץ לזירה. בעקבות זאת, קרב הגאונטלט הסתיים ללא הכרעה. לאחר מכן, אנדרדה זכה באליפות ארצות הברית לאחר שניצח את מיסטריו באירוע חי של ה-WWE במדיסון סקוור גארדן ב-26 בדצמבר. לאחר שאנדרדה הגן על התואר בהצלחה נגד אותו מיסטריו בקרב סולם ב-20 בינואר בתוכנית Raw, הוא ניסה לבצע על מיסטריו את מהלך ההאמרלוק DDT על הרצפה החשופה מחוץ לזירה כפי שביצע על קאריו. לעומת זאת, קאריו הגיח לפתע והדף את אנדרדה, שנסוג לאחור ביחד עם זלינה וגה. קאריו איתגר את אנדרדה לקרב על אליפות ארצות הברית באירוע הרויאל ראמבל, שכתוצאה מכך הפך רשמי והוקדם אל המופע המקדים לאירוע.
אירוע

| --- | --- |

תפקיד:: שם:
צוות השידור באנגלית: מייקל קול (סמאקדאון/קרב הרויאל ראמבל של הגברים)
צוות השידור באנגלית: קורי גרייבס (סמאקדאון/שני קרבות הרויאל ראמבל)
צוות השידור באנגלית: טום פיליפס (Raw/קרב הרויאל ראמבל של הנשים)
צוות השידור באנגלית: ג'רי לולר (Raw/קרב הרויאל ראמבל של הנשים)
צוות השידור באנגלית: בוקר טי (קרב הרויאל ראמבל של הגברים)
צוות השידור בספרדית: קרלוס קבררה
צוות השידור בספרדית: מרסלו רודריגז
צוות השידור בגרמנית: קרסטן שייפר
צוות השידור בגרמנית: טים הייבר
צוות השידור בגרמנית: קלווין קני
כרוזים: גרג המילטון (סמאקדאון/קרב הרויאל ראמבל של הגברים)
כרוזים: מייק רום (Raw/קרב הרויאל ראמבל של הנשים)
שופטים: דנילו אנפיביו
שופטים: ג'ייסון איירס
שופטים: שון בנט
שופטים: ג'סיקה קאר
שופטים: ג'ון קון
שופטים: דן אנגלר
שופטים: דריק מור
שופטים: אדי אורנגו
שופטים: דארל שארמה
שופטים: כריס שארפ
שופטים: ריאן טראן
שופטים: רוד זאפאטה
מראיינות: קיילה ברקסטון
מראיינות: שרה שרייבר
פאנל לפני האירוע: ג'ונתן קואצ'מן
פאנל לפני האירוע: צ'ארלי קארוסו
פאנל לפני האירוע: דייוויד אוטונגה
פאנל לפני האירוע: כריסטיאן
פאנל לפני האירוע: רנה יאנג
פאנל לפני האירוע: סם רוברטס
אירוע > מופע מקדים

שני קרבות התקיימו במהלך המופע המקדים. בקרב הראשון, שיימוס התחרה נגד שורטי ג'י. בסיום, שיימוס ביצע על שורטי ג'י את מהלך הסיום שלו, הברוג קיק, כדי לנצח בקרב.
בקרב השני, אנדרדה (שלווה לקרב על ידי זלינה וגה) הגן על אליפות ארצות הברית נגד הומברטו קאריו. סיום הקרב התנהל כך שקאריו ביצע על אנדרדה את מהלך ההוריקרנה, אך מנגד, אנדרדה הצליח להפוך זאת להצמדה מוצלחת אשר העניקה לו את הניצחון בקרב והגנה מוצלחת על התואר.
אירוע > הקרב המרכזי

הקרב המרכזי היה קרב הרויאל ראמבל של הגברים אשר קבע את הטוען לכתר לאחת מאליפויות העולם ברסלמניה 36. אלוף ה-WWE, ברוק לסנר (שלווה לקרב על ידי פול היימן), היה הראשון בזירה כפי שהצהיר קודם לכן. אליאס נכנס כמספר השני, כשהוא ביצע קטע נגינה, ואף התגרה בלסנר עד שהאחרון רדף אחרי אליאס לזירה ובמהרה גרם להדחתו. לסנר הדיח בפחות מדקה את שלושת המתחרים שבאו לאחר מכן, אריק רואן, רוברט רוד וג'ון מוריסון. קופי קינגסטון, שאותו לסנר ניצח עבור אליפות ה-WWE בחודש אוקטובר, נכנס כמספר השישי, כאשר הכניסה הבאה בתור הייתה ריי מיסטריו, שנגדו לסנר ניהל פיוד לאחרונה. לאחר מכן, חברו של קינגסטון לקבוצת הניו דיי, ביג אי, נכנס. השלושה חברו האחד לשני נגד לסנר, אך האחרון הצליח למנוע מהם את התכנון שלהם ולהדיח את שלושתם. לאחר שלסנר ניהל איחוד קצר עם חברו לשעבר לאימונים, שלטון בנג'מין (הכניסה העשירית), לסנר הדיח אותו לאחר שהוא גרם לו לחשוב שהם ישתפו פעולה במשך שארית הקרב. אז, שינסקה נקאמורה, הודח לאחר עשרים שניות. כמספר ה-12 נכנס בהפתעה מונטל וונטביוס פורטר (שהתאבק לאחרונה ב-WWE בשנת 2010), אך גם הוא הודח בפחות מדקה על ידי לסנר. בכניסות ה-13 וה-14 נכנסו קית' לי וברון סטרומן, בהתאמה, ולראשונה בקרב היה נראה שללסנר יש אתגר משמעותי, כשהשניים שיתפו פעולה נגדו. בזמן שלי וסטרומן ניסו להדיח אחד את השני, לסנר הצליח להדיח את שניהם באותו הזמן, מה שהוביל את לסנר למספר הדחות כולל של 13 הדחות, מה שגרם לו להשוות שיא ההדחות בקרב רויאל ראמבל של ברון סטרומן (שיא שאותו קבע באירוע הרויאל ראמבל הגדול ביותר בשנת 2018).
ריקושט, שנקלע לעימות נגד לסנר בתוכנית הקודמת של Raw, נכנס כמספר ה-15, כשדרו מקינטייר נכנס אחריו. בזמן שמקינטייר הסב את תשומת ליבו של לסנר, ריקושט הכה את לסנר בעזרת מכה מתחת לחגורה (כמו שלסנר הכה אותו בתוכנית Raw), מה שאיפשר למקינטייר לבצע עליו את מהלך ה-Claymore ולהדיחו מהקרב. לאחר מכן, מקינטייר בהה בלסנר המודח, הספיק להדיח את ריקושט ואז שוב בהה בלסנר, שעשה את דרכו החוצה. חבר היכל התהילה, אדג', שנאלץ לפרוש מהיאבקות בשנת 2011 עקב פציעה בצוואר, ערך חזרה מפתיעה ונכנס כמספר ה-21. קווין אואנס (הכניסה ה-27) וסמואה ג'ו (הכניסה ה-29) פתחו בברית קצרה ביניהם נגד המתאבקים האחרים, כשאת עיקר המאמץ שלהם עשו נגד סת' רולינס (שלווה לקרב על ידי באדי מרפי, אקאם ורזאר), שנכנס לקרב אחרון. ג'ו ואואנס עזבו את הזירה והתחילו להיאבק נגד הארבעה. רולינס הצליח להדיח את ג'ו ואואנס הודות לעזרה ממרפי, אקאם ורזאר. מקינטייר, אדג', רנדי אורטון (הכניסה ה-25) ורומן ריינס (הכניסה ה-26) ביצעו על רולינס את המהלכים המזוהים עימם, כשמקינטייר התכבד והדיח אותו. לאחר איחוד זריז של הצמד Rated-RKO בין אדג' לאורטון, ולאחר שהאחרון יצר ציפייה שהוא הולך לבצע על אדג' את מהלך הסיום שלו, ה-RKO, אדג' הדיח את אורטון. בסיום, לאחר שאדג' הודח על ידי ריינס, מקינטייר ביצע על ריינס את מהלך ה-Claymore והדיח אותו כדי לנצח בקרב, מה שהקנה לו את הזכות להתחרות על אליפות עולם לבחירתו ברסלמניה 36.
תוצאה לאורך זמן > סמאקדאון

בתוכנית סמאקדאון באותו השבוע, קרב שלושה נגד שלושה מהשבוע שעבר בין רומן ריינס והאוסוס (ג'יי אוסו וג'ימי אוסו) למלך קורבין, דולף זיגלר ורוברט רוד התקיים פעם נוספת, כשהפעם על המפסיד בקרב היה להיות מכוסה באוכל כלבים. ריינס והאוסוס ניצחו, וכתוצאה מכך הם כיסו את קורבין באוכל כלבים. שבוע לאחר מכן, קורבין איתגר את ריינס לקרב נוסף, כשהאחרון נענה לאתגר בחיוב וסוג הקרב שנקבע ביניהם היה קרב כלוב.
שיימוס ושורטי ג'י התחרו ביניהם פעם נוספת, כשגם הפעם שיימוס רשם ניצחון.
מנדי רוז הודתה לאוטיס על עזרתו בקרב הרויאל ראמבל של הנשים. לאחר עידוד מצד חברו לצמד Heavy Machinery, טאקר, אוטיס הציע לרוז לצאת עימו לדייט, כשהאחרונה הסכימה לקיומו של דייט זה ביום ולנטיין.
ביילי חגגה את ניצחונה על לייסי אוואנס, ואת ניצחונה של שארלוט פלייר בקרב הרויאל ראמבל. לאחר מכן, היא נקטעה על ידי נעמי, שיצאה חוצץ נגד טענתה של ביילי על כך שהיא ניצחה כל מתחרה אשר הציבו בפניה. ביילי תקפה את נעמי, שהשיבה בחזרה ויצאה עם ידה על העליונה במקרה זה. זה סימן את חזרתה של נעמי לסמאקדאון לאחר חצי שנה של היעדרות, כשבסופרסטאר שייק-אפ, שנערך באפריל 2019, היא הועברה ל-Raw, ומנגד, בדראפט, שנערך באוקטובר, לא צוין לאיזה מותג היא שויכה. שבוע לאחר מכן, נעמי התחרתה בקרב מרובע אשר קבע את הטוענת לכתר לאליפות של ביילי, שלבסוף כרמלה ניצחה בקרב זה.
תוצאות

| מס' | תוצאות | התניות | זמן |
| --- | --- | --- | --- |
| P1 | שיימוס ניצח את שורטי ג'י | קרב יחידים | 12:35 |
| P2 | אנדרדה (א) (עם זלינה וגה) ניצח את הומברטו קאריו | קרב יחידים על אליפות ארצות הברית | 14:20 |
| 3 | רומן ריינס ניצח את המלך קורבין | קרב ספירות בכל מקום | 21:20 |
| 4 | שארלוט פלייר ניצחה בקרב הרויאל ראמבל של הנשים לאחר שהדיחה אחרונה את שיינה בייזלר | קרב רויאל ראמבל של 30 משתתפות אשר קבע את הטוענת לכתר לאחת מאליפויות הנשים ברסלמניה 36 | 54:20 |
| 5 | ביילי (א) ניצחה את לייסי אוואנס | קרב יחידים על אליפות הנשים של סמאקדאון | 09:20 |
| 6 | "השד" בריי וויאט (א) ניצח את דניאל בריאן | קרב רצועה על האליפות האוניברסלית | 17:35 |
| 7 | בקי לינץ' (א) ניצחה את אסקה (עם קיירי סיין) בהכנעה | קרב יחידים על אליפות הנשים של Raw | 16:25 |
| 8 | דרו מקינטייר ניצח בקרב הרויאל ראמבל של הגברים לאחר שהדיח אחרון את רומן ריינס | קרב רויאל ראמבל של 30 משתתפים אשר קבע את הטוען לכתר לאחת מאליפויות העולם ברסלמניה 36 | 01:00:50 |
(א) - מתייחס למתאבק/מתאבקים שהגיעו לקרב כאלוף/אלופים P - מציין שהקרב התקיים במופע המקדים לאירוע